26. 6. 90 De Europæiske Fællesskabers Tidende Nr. C 155/7 
Forslag til Rådets forordning (EØF) om ændring af forordning (EØF) nr. 3975/87 om fastsæt­
telse af fremgangsmåden ved anvendelse af konkurrencereglerne på virksomheder i luftfartssek­
toren 
KOM(90) 167 endelig udg. 
(Forelagt af Kommissionen den 23. maj 1990) 
(90/C 155/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Fællesskab, særlig artikel 87, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådets forordning (EØF) nr. ... indeholder bestem­
melser om yderligere liberalisering inden for Fælles­
skabets luftfartssektor; 
lempelsen af kontrollen vil gøre det muligt for luftfartsel­
skaber at konkurrere på fortjenesterne og således bidrage 
til en mere dynamisk branche til gavn for brugerne af 
flybefordring, men Kommissionen bør være i stand til 
hurtigt at gribe ind i tilfælde, hvor luftfartsselskabernes 
praksis er i strid med konkurrencereglerne og kan true 
levedygtigheden af flyruter, der drives af en konkurrent 
eller endog en konkurrents eksistens og derved øve 
uoprettelig skade på konkurrencestrukturen; 
der bør fastsættes en særlig procedure, hvorefter 
Kommissionen kan tage konkurrencereglerne i anven­
delse særlig hurtigt i tilfælde, hvor der er et hastende 
behov for at forebygge eller gribe ind over for sådanne 
konkurrencebegrænsende metoder; 
denne procedure bør give de berørte selskaber mulighed 
for at fremsætte skriftlige bemærkninger vedrørende 
klagepunkterne; 
Rådets forordning (EØF) nr. 3975/87 (») bør derfor 
ændres i overensstemmelse hermed — 
UDSTEDT FØLGENDE FORORDNING: 
Artikel 1 
I forordning (EØF) nr. 3975/87 foretages følgende 
ændringer: 1) Som artikel 4 a indsættes: 
»Artikel 4 a 
Foreløbige forholdsregler i tilfælde af konkurrencebe­
grænsende metoder 
1. Uden at dette berører anvendelsen af artikel 4, 
stk. 1, kan Kommissionen, i tilfælde hvor den har 
grund til at antage, at en bestemt praksis er i strid 
med Traktatens artikel 85 og 86 og har til formål 
eller til følge at true en luftrutes levedygtighed eller 
true et luftfartsselskabs eksistens, ved beslutning 
træffe foreløbige forholdsregler for at sikre, at denne 
praksis ikke finder anvendelse eller bringes til ophør, 
og give de fornødne instrukser for at forhindre fore­
komsten af denne praksis indtil vedtagelsen af en 
beslutning efter artikel 4, stk. 1. 
2. En beslutning truffet i medfør af stk. 1 gælder 
for en periode på højst seks måneder. Artikel 8, stk. 3 
til 6, finder ikke anvendelse. 
Kommissionen kan forny denne beslutning med eller 
uden ændringer. I så fald finder artikel 8, stk. 3 til 6, 
anvendelse.« 
2) I artikel 13, stk. 1, indsættes som litra e): 
»(e) at efterkomme enhver forholdsregel, der er fore­
skrevet ved beslutning i medfør af artikel 4a.« 
3) I artikel 16, stk. 1, indsættes »artikel 4a,« efter 
»artikel 4,«. 
Artikel 2 
Denne forordning træder i kraft dagen efter offentliggø­
relsen i De Europæiske Fællesskabers Tidende. 
(') EFT nr. L 374 af 31. 12. 1987, s. 1. Denne forordning er bindende i alle enkeltheder og 
gælder umiddelbart i hver medlemsstat.